**Handlingsplan 2024 Mental Helse Rogaland**

**Visjon**

Mental Helses visjon er at alle har rett til et meningsfylt liv og en opplevelse av egenverd og mestring.

**Brukermedvirkning**

Mental Helse Rogaland skal bidra til økt og rett brukermedvirkning, både individuelt og på alle tjenestenivå, i utformingen av tilbud og tjenester til mennesker med utfordringer innen psykisk helse, rus og/eller vold. Vi er også opptatt av rett opplæring for våre brukerrepresentanter. Vi vil opprette en kontaktperson i fylkesstyret som brukerepresentantene kan henvende seg til.

**Sosiale plattformer og media**

Mental helse Rogaland skal forsette med å være synlige i media og på sosiale plattformer, vi må derfor finne medlemmer med kompetanse og interesse for dette feltet. Leserinnlegg vil også være noe som vi skal satse på fremover. Vi vil bidra til å gjøre lokallagene mer aktive på sosiale medier og hjemmesider

**Kurs og kompetanse**:

I 2024 skal vi forsette med å fremme kompetanseheving gjennom kurs og konferanser. Vi skal ha kurs for våre brukerrepresentanter for å gi dem mer kunnskap og verktøy i dette arbeidet. Vi skal kurse medlemmer i styreroller-studiearbeid og heve kompetansen innen regnskapsføring.

**Kommunikasjon**

Det er viktig å opprettholde god kommunikasjon og godt samarbeid mellom ledd i organisasjonen og våre brukerrepresentanter. Vi må også ha et tydelig budskap ut til befolkningen, og derfor skal vi bli mer synlige i debatter og konferanser for å løfte stemmen til de vi representerer.

Lokallag og medlemsutvikling: Fylkeslaget skal være med å løfte lokallagene. Ha søkelys på rekruttering av medlemmer og frivillige som kan være med å bidra i dette arbeidet.

**Fokus for 2024**

Samhandling – Samordning – Forutsigbarhet

Åpenhet rundt psykisk helse - Traumebehandling – Selvmordsforebygging- Mer bruk av kriseplan i forbindelse med tvang

**Selvmordsforebygging**

13.03 2024 gjennomførte MH Rogaland konferanse i selvmordsforebygging i Haugesund, dette er av midler samlet inn via spleis.